open-index/open-wikipedia-markdown huggingface dataset:
עוזרר

200px|ממוזער|שמאל|פרחי עוזרד חד-גלעיני
**עוזרר** (**עֻזְרָר**, לעיתים: **עוזרד**; שם מדעי: *Crataegus*) הוא סוג במשפחת הוורדיים, שכולל כ-260 מיני עצים ושיחים. הסוג נפוץ באזורים ממוזגים בחצי הצפוני של כדור הארץ כולל אירופה, צפון אפריקה, אסיה ואמריקה הצפונית. שמו העברי של הצמח נזכר כבר במשנה בצורת "**עֻזרד**", והוא נקרא בסורית עזררא ובערבית זערור.

## תיאור
הסוג מאופיין בפירות פשוטים ועסיסיים דומים לענבה ומכילים בין 1 ל-5 זרעים. קליפת הצמח הצעיר לרוב אפורה וחלקה וסדוקה בצמח מפותח. הענפים ולעיתים גם הגזע מעוטרים בקוצים רחבים בבסיסם שאורכם 1–3 ס"מ. העלים גדלים סביב ענפים צעירים בצורה ספירלית, ובאשכולות על ענפים ארוכים. העלים של רוב המינים הם בעלי אונות ושוליהם משוננים. הפרחים בדרך כלל לבנים.

## אקולוגיה ומיון
מיני הצמח מעניקים מזון ומחסה למינים רבים של ציפורים ויונקים, וצוף הפרחים מזינים חרקים. כמו כן ניזונים מהצמח זחלי של מיני פרפראים. בחורף, מיני ציפורים כגון קיכליים וציצניתיים ניזונים בעיקר מפירות הסוג, ומפיצים את הזרעים בלשלשת.

עוזרר הוא צמח מוגן בישראל ובה גדלים בר 3 מינים:
* עוזרר קוצני
** תת-מין עוזרר אדום
* עוזרר חד-גלעיני
* עוזרר סִינַי

## שימושים
הפירות משמשים לאכילה כפי שהם, ולהכנת ריבות, מיצים ויינות. גם העלים נאכלים לעיתים כשהם כבושים. כמו כן, ברפואה עממית מייחסים לפירות סגולות רפואיות. מיני הסוג משמשים גם כצמחי נוי ולגידול באומנות הבונסאי. העוזרר משמש ככנה להרכבה של מספר עצי פרי, בהם אגס.

פרח העוזרר הוא הפרח הלאומי של מדינת מיזורי.

על פי המשנה מדובר בפירות שאינם חשובים וגדלים בר.

## קישורים חיצוניים

* 
* כתבה נרחבת על העוזרר 

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:ורדיים
קטגוריה:פרחים לאומיים
קומונה (איטליה)

[ממוזער|[כתר מוראלי המשמש קומונות באיטליה]]
**קומונה** (באיטלקית: **Comune**) היא הדרגה הנמוכה ביותר מבין דרגות החלוקה המנהלית של איטליה, ומקביל למועצה אזורית או מועצה מקומית בישראל, אם כי קומונה יכולה לכלול ערים שלמות. לכל קומונה עירייה וראש עירייה או מועצת עיר (לקומונות קטנות יותר).

נכון ל-2014, יש באיטליה 8,057 קומונות כשרק 500 מתוכן בעלות יותר מ-15,000 תושבים. הקומונה הגדולה ביותר היא רומא, בעלת שטח של 1,307.71 קמ"ר ו-2,761,477 תושבים, הקומונה הקטנה ביותר בשטח היא פיארה די פרימארו (Fiera di Primiero) בטרנטינו ששטחה הוא 0.15 קמ"ר בלבד, והקומונה הקטנה ביותר במספר תושביה היא פדזינה (Pedesina) שנכון ל-2013 התגוררו בה רק 36 תושבים.

ב-1861, בעת איחוד איטליה הוקמו 7,720 קומונות, ב-1921 נסק מספרן ל-9,195 ועשור מאוחר יותר, ב-1931 ירד מספר הקומונות ל-7,311. גודל הקומונות ומספרן שונה בכל מחוז ונפה, לדוגמה בעוד שבבארי יש רק 48 קומונות (בממוצע קומונה לכל 32,000 תושבים) הרי שבואל ד'אוסטה יש 74 קומונות (בממוצע קומונה לכל 1,630 תושבים).

למעשה, הקומונה מחולקת לעיתים לדרגות נמוכות אף יותר: פרציונה (Frazione), צירקוסקריציונה (Circoscrizione) ועוד, אולם אלו לרוב חלוקות לצרכים ספציפיים וללא כוח חוקי מעשי רב.

## קישורים חיצוניים

## הערות שוליים

קטגוריה:איטליה: חלוקה מנהלית
איטליה
מרכז מעצרים כהריזכ

**מרכז מעצרים כַּהְריזַכּ** (בפרסית: **بازداشتگاه کهریزک**), הוא מתקן כליאה המופעל על ידי רשויות המשפט של איראן, וממוקם בדרומה של טהראן.
כהריזכ הוא אחד המתקנים הידועים לשמצה בעולם, באכזריותו ובתנאי הכליאה התת-אנושיים שבו. בתקופת המחאה הירוקה שפרצה באיראן לאחר הבחירות בשנת 2009, שימש המתקן לכליאתם ועינויים של כמה אלפי פעילים פוליטיים.

בשל הביקורות בחו"ל, ובאיראן עצמה, הורה ב-28 ביולי 2009, האייתוללה עלי ח'אמנאי, המנהיג העליון של איראן, לסגור את המתקן.

## קישורים חיצוניים
*  
*  

כהריזכ
קטגוריה:פרובינציית טהראן: מבנים
הגביע הטורקי

**הגביע הטורקי** (בטורקית: **Türkiye Kupası**) הוא מפעל כדורגל טורקי בשיטת גביע, שנוסד בשנת 1962 ומנוהל על ידי התאחדות הכדורגל הטורקית.
החל מעונת , הבנק הטורקי זיראט מעניק את חסותו למפעל, שנקרא מאז על שם החברה. במפעל משתתפות קבוצות ארבע הליגות המקצועניות בטורקיה, וכן קבוצות ליגת חובבים אזורית.

המנצחת במפעל מעפילה אוטומטית לשלב הפלייאוף של מוקדמות הליגה האירופית. כמו כן, היא זוכה להשתתף במפעל הסופר קאפ הטורקי בעונה שלאחר מכן.

מחזיקת הגביע הנוכחי (2025) היא גלאטסראיי אשר גברה בגמר על טרבזונספור בתוצאה 0-3.

## היסטוריה
[שמאל|ממוזער|250px|הגביע הטורקי בו זכתה [טרבזונספור בשנת 2010]]
הגביע הטורקי נוסד בשנת 1962. הוא שוחק לראשונה בעונת המשחקים , והתקיים ברציפות בכל עונה מאז. הוא נוסד בעקבות ייסוד מפעל גביע אירופה למחזיקות גביע כשנתיים לפני כן, והרצון לשלוח נציגה טורקית למפעל. במרוצת השנים החליף הטורניר את שיטת המשחק מספר פעמים, כשבין היתר הוא שוחק בשיטת נוק אאוט, בשיטת בתים ובשיטות משולבות. השיטה הנוכחית הונהגה בטורניר שהתקיים בעונת .

## השיטה
חמשת השלבים הראשונים מתקיימים במתכונת נוק-אאוט, או "המפסיד יוצא". בסיבוב הראשון משתתפות בו 86 קבוצות המגיעות מהליגה הרביעית בטורקיה ומליגת חובבים אזורית. המנצחות בשלב זה מעפילות לסיבוב השני, ובשלב זה מצטרפות אליהן קבוצות שלוש הליגות הבכירות, כולל הליגה הבכירה. קבוצות המשתתפות בו בזמן בליגת האלופות או בליגה האירופית מדלגות על שלב זה, ומצטרפות רק בסיבוב הרביעי. הקבוצות ממשיכות במתכונת נוק-אאוט עד לאחר הסיבוב החמישי, אז נותרות שמונה קבוצות בטורניר. בשלב זה הקבוצות מחולקות לשני בתים של ארבע קבוצות כל אחד. לאחר משחקי שלב הבתים, שתי המובילות מכל בית מעפילות לחצי גמר הגביע, המשוחק בשיטת בית-חוץ. המנצחות מעפילות למשחק גמר בודד באצטדיון נייטרלי.

הזוכה בגביע תשתתף בעונה לאחר מכן במפעל הסופר קאפ הטורקי מול אלופת טורקיה, והיא מקבלת בנוסף את הכרטיס לליגה האירופית. במידה וכבר הבטיחה את השתתפותה בליגת האלופות או בשלב גבוה יותר בליגה האירופית דרך מיקומה בליגה, המקום עובר לקבוצה שהעפילה לגמר. בנוסף לגביע עצמו, זוכה הקבוצה המנצחת לעטר את מדיה בסמל עגול של הדגל הטורקי בעונת המשחקים הבאה.

## פרסי זכייה
שמאל|ממוזער|250px|הסמל העגול אותו משלבת הזוכה בגביע על חולצתההתאחדות הכדורגל הטורקית מעניקה את הגביע הטורקי למנצחים בגמר. זוכי הגביע וסגני האלופה מקבלים 50 מדליות כל אחד. כמו כן, כספי הפרסים מחולקים. ההתאחדות מעניקה פרסים לא על ידי זכייה בסבב, אלא רק על ידי הגעה לסיבוב מסוים. משחק הגמר הוא חריג בכך שבו סגניות אלופת מקבלות פחות ממנצחי הגביע. סכום הפרסים הוא בדולר אמריקני. סכום כולל של 10,500,000 דולר בשווי פרסים מוענק לקבוצות המשתתפות. ככבוד הטורניר, מועדון מנצח הגביע עונד עגול של דגל טורקיה בעונת הכדורגל הבאה (הסמל נמצא מימין).

## זכיות
### היסטוריית משחקי הגמר
* בעונות בהן שוחק הגמר בשיטת בית-חוץ. התוצאה המודגשת היא התוצאה בסיכום שני המשחקים.
** קבוצה המסומנת ב**כתב מודגש** זכתה גם באליפות ליגת העל הטורקית באותה העונה והשלימה דאבל מקומי.
** קבוצה המסומנת ב***כתב מודגש נטוי*** זכתה בנוסף לאליפות ולגביע, גם בסופר קאפ הטורקי באותה העונה והשלימה טרבל מקומי.

### זכיות לפי קבוצה

* 8 קבוצות נוספות הופיעו פעם אחת בלבד בגמר, והפסידו.

## קישורים חיצוניים

* הגביע הטורקי באתר התאחדות הכדורגל הטורקית

## ביאורים

קטגוריה:טורקיה: כדורגל
טורקיה
קטגוריה:תחרויות כדורגל בטורקיה
מרטין רודבל

**מרטין רודבל** (באנגלית: **Martin Rodbell**; ) היה ביוכימאי ואנדוקרינולוג יהודי אמריקאי, מגלה חלבון G. זוכה פרס נובל לפיזיולוגיה או לרפואה לשנת 1994 עם בן ארצו אלפרד גילמן על גילוי חלבוני G ותפקידם של החלבונים האלה במסלולי מעבר אותות בתוך תאים.

## קורות חייו
רודבל נולד בבולטימור שבמרילנד לשירלי ומילטון רודבל. הוריו היו יהודים. לאחר שסיים את בית הספר התיכון בבולטימור, הצטרף לאוניברסיטת ג'ונס הופקינס ולמד ביולוגיה וספרות צרפתית אקזיסטנציאליסטית. ב-1944 הצטרף לחיל הים האמריקאי, שם שימש כמפעיל אלחוט במהלך מלחמת העולם השנייה.

לאחר המלחמה, בשנת 1946, חזר רודבל לאוניברסיטה וקיבל תואר ראשון בביולוגיה ב-1949.

בשנת 1950 התחתן עם ברברה לדרמן (אחותה של סאנה לדרמן, חברתה הטובה של אנה פרנק) ונולדו להם ארבעה ילדים.

ב-1954 קיבל תואר דוקטור בביוכימיה מאוניברסיטת וושינגטון, ולאחר מכן עבר לאוניברסיטת אילינוי באורבנה-שמפיין.

ב-1956 הצטרף כחוקר בביוכימיה במכונים הלאומיים לבריאות. ב-1985 החל לנהל את המכון הלאומי למדעי בריאות הסביבה בצפון קרוליינה, שם עבד עד לפרישתו ב-1994.

## מחקריו

## קישורים חיצוניים

* 

קטגוריה:אמריקאים ילידי מרילנד
קטגוריה:בולטימור: אישים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים אמריקאים
קטגוריה:קצינים וחוגרים יהודים בצי ארצות הברית
קטגוריה:אנדוקרינולוגים יהודים אמריקאים
קטגוריה:ביוכימאים יהודים אמריקאים
קטגוריה:מדענים יהודים אמריקאים
קטגוריה:בוגרי אוניברסיטת ג'ונס הופקינס
קטגוריה:בעלי תואר דוקטור מאוניברסיטת וושינגטון
קטגוריה:אמריקאים שנולדו ב-1925
קטגוריה:אמריקאים שנפטרו ב-1998
קטגוריה:זוכי פרס קרן גיירדנר הבינלאומי
מנספילד

**מנספילד** הוא התעתיק העברית לשם **Mansfield** באנגלית.

קטגוריה:שמות משפחה
גוסב (עיר)

**גוסב** (ברוסית: **Гусев**; עד שנת 1946 נקראה בשמה הגרמני "גומבינן" **Gumbinnen**; בליטאית: **Gumbinė**; בפולנית: **Gąbin**) היא עיר ומרכז מנהלי של מחוז המשנה גוסבסקי במובלעת הרוסית קלינינגרד. העיר שוכנת על מפגש הנהרות פיסה וקראסנאיה, מרחק של כ-27 ק"מ מזרחית לצ'רניאחובסק וכ-112 ק"מ מזרחית לבירת המחוז, קלינינגרד. היא מרוחקת 36 ק"מ מהגבול עם ליטא ו-26 ק"מ מהגבול עם פולין.

## היסטוריה

היישוב "גוּמבִּינֶן" (שמו נגזר ככל הנראה מהמילה הליטאית "גומבינה" *Gumbinė*, שמשמעה "מקל מסוקס") בדוכסות פרוסיה מוזכר לראשונה ב-1580. מלך פרוסיה פרידריך וילהלם הראשון העניק ליישוב זכויות עירוניות ב-1724. בשנים 1815–1945 שימשה העיר כבירתו של "האזור האדמיניסטרטיבי גומבינן"  בפרובינציית פרוסיה המזרחית, שמאז איחוד גרמניה הפכה ב-1871 לחלק מהקיסרות הגרמנית, ולאחר מכן לחלק מרפובליקת ויימאר ומגרמניה הנאצית.

האזור פורק ב-1945 כאשר פרוסיה המזרחית חולקה לאחר מלחמת העולם השנייה בין ברית המועצות (מחוז קלינינגרד ברפובליקה הסובייטית הסוציאל-פדרטיבית של רוסיה ואזור קלייפדה ברפובליקה הסובייטית הסוציאליסטית הליטאית) לבין הרפובליקה העממית הפולנית (ורמיה-מזוריה דהיום) על פי החלטות ועידת פוטסדאם.

בשנת 1946 הוחלף שמה של העיר מגומבינן לגוסב. העיר נושאת את שמו של סרגיי גוסב, קצין בצבא האדום שנהרג בקרבות לכיבוש העיר.

## אוכלוסייה

## כלכלה
### טכנופוליס GS
ממוזער
טכנופוליס GS (ברוסית Технополис GS; אתר רשמי) הוא שמו של מרכז השקעות בתחומי העיר גוסב, שנבנה על ידי חברת GS Group ונועד להוות מרכז לחברות היי טק וטכנולוגיות מידע בעיר גוסב.

### תחבורה
בעיר נמצאת תחנה של מסילת הרכבת קלינינגרד (Калининградская железная дорога), המקשרת אותה עם שאר חלקי מחוז קלינינגרד. כמו כן, עובר בה קו הרכבת הבינלאומי בין קלינינגרד לליטא, ודרך ליטא ובלארוס ניתן להגיע ממנה לעריה האחרות של רוסיה.

## ערים תאומות
לגוסב ארבע ערים תאומות:
* 
* 
* 
* 

## ילידי המקום
* אולג גזמנוב (Оле́г Газма́нов) – זמר פופ, משורר, ומלחין סובייטי ורוסי נודע
* גוטהרד היינריצי

## ראו גם
* קרב גומבינן

## קישורים חיצוניים

* 

## הערות שוליים

קטגוריה:מחוז קלינינגרד: ערים
קטגוריה:ערים גרמניות לשעבר
עפר קומאי

**עפר קומאי** (נולד ב-1957 בקיבוץ יד חנה) הוא מתמטיקאי, מחבר  ופותר בעיות שחמט.

קומאי הוא מייסד ומנהל של חברת קרקטל, המתמחה בפיתוח תוכנה לקריאה והבנה אוטומטית של מסמכים.

## ביוגרפיה
אביו הוא ד"ר אליהו קומאי, פיזיקאי. יש לו שני אחים.

בנעוריו הוא זכה באליפות ישראל בשחמט לנוער בשנת 1974. ב־1975 זכה במקום הראשון באולימפיאדה הארצית למתמטיקה של מכון ויצמן למדע.

הוא בוגר תיכון עירוני י' אליאנס בתל אביב.

בשנים 1975–1978 הוא שירת בצה"ל בחיל השריון.

לקומאי תואר שני מאוניברסיטת תל אביב במתמטיקה. התזה שלו "מדות במרחבים בולאניים ובמרחבי טרנספורמציה" נכתבה בהנחיית פרופ' משה ירדן.

## הישגים בתחום פתרון בעיות שחמט
לקומאי דרגת **רב-אמן בין-לאומי** בפתרון בעיות שחמט.

הוא זכה שלוש פעמים באליפות העולם בפתרון בעיות שחמט ליחידים בשנים 1980, 1985 ו-1999.

קומאי זכה באליפות העולם הפתוחה שהתקיימה ביפן בשנת 2012 בעיר קובה בהפרש נקודה וחצי מהמקום השני. 

יחד עם נבחרת ישראל, וכקפטן הנבחרת, הוא זכה באליפות העולם לקבוצות בשנים 1985, 1996, 1998, 2001, 2004.

ב-2023 זכה קומאי בתחרות הסימולטנית הבינלאומית לפתרון בעיות שחמט מטעם התאחדות השחמט הבינלאומית. התחרות התקיימה בו-זמנית בעשרות מקומות ברחבי העולם.

## הישגים בתחום חיבור בעיות שחמט
לקומאי גם תואר **אמן בינלאומי** בחיבור בעיות שחמט. הוא זכה במדליית ארד באליפות העולם בחיבור בעיות  ליחידים בשנים 2013–2015 בקטגוריית הבעיות ה"אגדתיות" (Fairies).

שתי בעיות שלו זכו במקום הראשון באליפות העולם העשירית לקבוצות. בעיה אחת במחלקת "מט עזר", והאחרת במחלקת הבעיות ה"אגדתיות" (Fairies).


תחרות היובל לכבוד וירג'יל נסטורסקו, 2014


הנה דוגמה לבעיה פשוטה שקומאי חיבר.

הפתרון הוא

**1.פד-ו3!** שמאיים 2.רו2 מט ומאפשר לשחור
להתרות בשח על ידי כל מסע של הצריח השחור. אלא שכל מסע של הצריח מפריע לשחור לבצע
מסעי שח עתידיים. אם **1...צב4+** אז **2.מד2!** והשחור לא יכול להמשיך 2...מהא5+ כי האלכסון נחסם
על ידי הצריח השחור. ובאופן דומה, על **1...צב5+** (או צא6+) יבוא **2.מד3!** על **1...צ:ב7+** או 1...צג6+
יבוא **2.מה4!** ועל **1...צד6+** יבוא **2.מו4!**

## אטיודים שחיבר
### הלבן מתחיל וזוכה, פורסם בשנת 1988-   11.p WCCT3 ty

### הלבן מתחיל וזוכה, פורסם בשנת 2004 -   The Problemist

## ספרים
קומאי כתב מספר ספרים. ספרו הראשון הוא רומן שנכתב יחד עם בתו הגר בשנת 2007: **סונטה בסי מינור**.

כמו כן כתב מאמרים ושני ספרי מדע המתבססים על מחקריו של אביו, דר' אליהו קומאי, בתחום פיזיקת חלקיקים:

**What’s inside the proton**

**מדהים, גאוני. מופרך**

בספרים אלו הוא מותח ביקורת חריפה על תורת הכרומודינמיקה הקוונטית (QCD) ועל הסגירות של קהילת פיזיקאי הגרעין.

## חיים אישיים
קומאי נשוי לעולי קומאי ולהם שלושה ילדים.
הוא מתגורר בתל אביב.

## קישורים חיצוניים

* עולם ללא היגס
* 25 שנות שיתוף פעולה בין עפר קומאי לפז עינת
* עפר קומאי, chesscomposers.blogspot

## הערות שוליים

קטגוריה:מתמטיקאים ישראלים
קטגוריה:פרובלמאים ישראלים
קטגוריה:מחברי ספרי מדע פופולרי
קטגוריה:בוגרי תיכון אליאנס (תל אביב)
קטגוריה:חיילי חיל השריון
קטגוריה:בוגרי אוניברסיטת תל אביב
קטגוריה:יד חנה: אישים
קטגוריה:ישראלים שנולדו ב-1957
שמעון בן נר

**שמעון בן נר** (נולד בשנת 1954) הוא טפסר בכיר ברשות הארצית לכבאות והצלה, כיהן כממלא מקום נציב כבאות והצלה. שירת בצה"ל כטייס תובלה, כמפקד היחידה הטקטית לחילוץ מיוחד (669) וכמפקד בית הספר הארצי לחילוץ והצלה.

## ביוגרפיה
בן נר למד בבית הספר להכשרת טכנאים בתל אביב-יפו. במאי 1972 התגייס לצה"ל ושירת כלוחם בסיירת אגוז. במהלך שירותו כצוער בקורס קציני חי"ר פרצה מלחמת יום הכיפורים והוא נלחם יחד עם עמיתיו לקורס בחזית המצרית. לאחר הפסקת האש עם מצרים, שרת כקצין בסיירת אגוז ונלחם במהלך מלחמת ההתשה במובלעת הסורית. בעקבות פירוק הסיירת ב-1974 עבר לשרת כקצין בפלס"ר 244 (יחידת הסיור הדרוזית), שירת בפלוגת החוף באזור ראש הנקרה ובהמשך שימש כמפקד פלוגה ביחידת גששים בדרום ישראל. בשנת 1976 התנדב לקורס טיס, סיים אותו בהצלחה ושירת כטייס תובלה בחיל האוויר. לאחר שנתיים עבר ליחידה הטקטית לחילוץ מיוחד (669) וב-1989 מונה למפקדה.

בשנת 1991 מונה למפקד בית הספר ארצי לחילוץ והצלה ושירת בתפקיד עד 1993. ב-1992 עמד בראש ועדת חקירה של חיל האוויר לבדיקת אסון הכבל. לאחר שחרורו מצה"ל שימש במשך כשנתיים כסגן נציב כבאות והצלה. לאחר מכן ניהל חברה בתחום בטיחות, חילוץ והצלה וכיהן כמנכ"ל מועצת גני תקווה. ב-2008 מונה לראש איגוד שרותי כיבוי אש של בני ברק, קריית אונו, אור יהודה וגבעת שמואל (בקעת אונו והסביבה). בשנת 2011 מונה לסגן נציב כבאות והצלה בדרגת טפסר בכיר. במאי 2016 מונה לממלא מקום נציב כבאות והצלה לאחר פרישתו של שחר איילון וכיהן בתפקיד זה עד מרץ 2017.

## קישורים חיצוניים
* 
* 

## הערות שוליים

קטגוריה:לוחמי סיירת אגוז
קטגוריה:טייסי חיל האוויר הישראלי
קטגוריה:מפקדי היחידה הטקטית לחילוץ מיוחד (669)
קטגוריה:מנכ"לים יוצאי שירות קבע בצה"ל
קטגוריה:מפקדי בה"ד 16
קטגוריה:אלופי-משנה בצה"ל
קטגוריה:כבאים ישראלים
קטגוריה:ישראלים שנולדו ב-1954
בן נר

קטגוריה:שמות משפחה עבריים
קטגוריה:שמות משפחה פטרונימיים
אלחנדרו בדויה

**אלחנדרו בדויה** (בספרדית: **Alejandro Bedoya**; ) הוא כדורגלן אמריקאי ממוצא קולומביאני המשחק בעמדת הקשר בפילדלפיה יוניון.

## קריירת מועדונים
בדויה התחיל את הקריירה שלו בבוסטון קולג' מליגת המכללות של ארצות הברית. לאחר מכן, החליט לנסות את מזלו באירופה וב-7 בינואר 2009 חתם בארברו. ב-6 באפריל 2009 ערך את הופעת הבכורה שלו בליגה. הוא הבקיע את שער הבכורה שלו בניצחון 0-1 נגד האלמסטד במסגרת הגביע השוודי.

ב-21 ביולי 2011 סיכם בגלאזגו ריינג'רס, העסקה הייתה אמורה לצאת לפועל בינואר  עם סיומה של העונה בשוודיה, אך ב-17 באוגוסט 2011 הוא שוחרר מארברו והצטרף לריינג'רס. ב-28 באוגוסט 2011 הוא ערך את הופעת הבכורה שלו בריינג'רס נגד אברדין. ב-2 במאי 2012 הוא הבקיע את שער הבכורה שלו בריינג'רס בניצחון 0-5 נגד דנדי יונייטד.

ב-10 באוגוסט 2012 בדויה חתם בהלסינגבורג לאחר שריינג'רס נקלעה לקשיים כלכליים. ב-18 באוגוסט 2012 הוא ערך את הופעת הבכורה שלו בליגה בה הוא גם הבקיע את שער הבכורה שלו. המשחק נגמר בהפסד 2-1 במשחק נגד אלפסבורג. בדויה הבקיע שני שערים נוספים בליגה האירופית נגד טוונטה והנובר 96.

ב-7 באוגוסט 2013 הוא חתם בנאנט. ב-25 באוגוסט 2013 הוא ערך את הופעת הבכורה שלו בליגה נגד פריז סן-ז'רמן. ב-19 באוקטובר 2013 הוא הבקיע את שער הבכורה שלו בניצחון 0-1 נגד אז'אקסיו.

ב-3 באוגוסט 2016 חתם בפילדלפיה יוניון.

## קריירה בינלאומית
ב-23 בינואר 2010 בדויה ערך את הופעת הבכורה שלו בנבחרת ארצות הברית במשחק ידידות נגד . בדויה נכלל בסגל המורחב של הנבחרת לקראת מונדיאל 2010 אולם הוא לא נכלל בסגל הסופי לטורניר, אך הוא נכלל בסגל הנבחרת לקראת גביע הזהב 2011 לאחר פציעתו של בני פילהאבר. ב-5 ביולי 2013 בדויה הבקיע את שער הבכורה שלו במדים הלאומיים במשחק ידידות נגד . בדויה זכה עם הנבחרת בגביע הזהב 2013, ונכלל בסגל הנבחרת לקראת מונדיאל 2014 ושיחק בכל ארבעת המשחקים שהנבחרת קיימה.

## תארים
; ארצות הברית
*גביע הזהב של CONCACAF: 2013

## קישורים חיצוניים

קטגוריה:אמריקאים ילידי ניו ג'רזי
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:ניו ג'רזי: כדורגלנים
קטגוריה:כדורגלני ארברו
קטגוריה:כדורגלני גלאזגו ריינג'רס
קטגוריה:כדורגלני הלסינגבורג
קטגוריה:כדורגלני נאנט
קטגוריה:כדורגלני פילדלפיה יוניון
קטגוריה:כדורגלני נבחרת ארצות הברית
קטגוריה:כדורגלני גביע הזהב 2011
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:אמריקאים ממוצא קולומביאני
קטגוריה:בוגרי בוסטון קולג'
קטגוריה:אמריקאים שנולדו ב-1987
טבלן השמש

**טבלן השמש** (שם מדעי: *Heliornis fulica*) הוא מין יחיד בסוג *Heliornis* במשפחת הטמשניים. הוא מצוי באמריקה הצפונית, המרכזית והדרומית, ממקסיקו בצפון עד לצפון-מזרח ארגנטינה ודרום ברזיל בדרום. טבלן השמש ייחודי בכך שזהו מין העוף היחיד הידוע בו לזכר יש "כיסים", מעין כפלי עור מתחת לכנפיו, בעזרתם הוא מסוגל לשאת את גוזליו בזמן השחייה, מרגע בקיעתם ועד שהם מסוגלים לשחות בעצמם.

## תיאור
מידות: אורך 28–31 ס"מ, משקל כ-130 גרם. בתי הגידול הטבעיים שלו הם נחלים עם זרם איטי ונתיבי מים מבודדים. הזכר והנקבה זהים במראם מלבד בצבע הלחיים: לבן אצל זכרים וחום בהיר אצל הנקבות.

## תזונה
ישנו מידע מועט מאוד על תזונתו של טבלן השמש; אך הוא נצפה אוכל חלזונות, חרקים, עכבישים קטנים, סרטנים, צפרדעים קטנות, לטאות, דגים, רכיכות, דו-חיים, מרבי רגליים, עלים וזרעים. טבלן השמש מחפש לרוב את מזונו על הצמחייה הצפה או על גדת מקווה המים. הוא אוכל בעיקר במים ועל הצמחייה שבסמוך להם.

## רבייה

עונת הרבייה של טבלן השמש מתחילה באמצע אפריל. הזכר והנקבה בונים קן שעשוי מסוף, זרדים ועלים יבשים, והוא ממוקם על צמחייה צפה. הנקבה מטילה 2–4 ביצים בצבע חום עם נקודות סגולות בכל תטולה. הזכר והנקבה דוגרים על הביצים (הזכר בשעות הצהריים והנקבה בשעות הבוקר והלילה), והן בוקעות לאחר 10–11 ימים; תקופת דגירה קצרה מאוד ביחס לעופות אחרים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:טמשניים
קטגוריה:עופות יחידים בסוגם
קטגוריה:מקסיקו: עופות
קטגוריה:פנמה: עופות
קטגוריה:אקוודור: עופות
קטגוריה:ברזיל: עופות
קטגוריה:פאונת מים מתוקים באמריקה המרכזית
סולבי אוטסן

**סולבי גייר אוטסן יואונסון** (באיסלנדית: **Sölvi Geir Ottesen Jónsson**; נולד ב-18 בפברואר 1984) הוא כדורגלן עבר איסלנדי ששיחק בעמדת הבלם.

## קריירה
אוטסן התחיל את הקריירה שלו במחלקת הנוער של ויקינגור, בגיל 17 עלה לקבוצה הבוגרת. במשך 3 עונות הוא ערך 36 הופעות במדי ויקינגור. בשנת  חתם ביורגודן השוודית, בשנת  זכה עם הקבוצה באליפות. בשנת  חתם בסונדרייסק תמורת 100 אלף אירו. בקיץ  סלטיק הביעה עניין בשחקן, אך סונדריסקה לא אישרה להוציא את העסקה לפועל. ביוני , חתם בפ.צ. קופנהגן ל-3 שנים תמורת 1.4 מיליון אירו. ב-25 באוגוסט 2010 הוא כבש את שער הבכורה שלו במועדון בניצחון 0-1 נגד רוזנבורג בלקלאב במסגרת מוקדמות ליגת האלופות. בסיום המשחק עלתה קופנהגן לשלב הבתים של ליגת האלופות לאחר שהפסידה 2-1 במשחק הראשון שנערך בנורווגיה (עלתה בזכות שערי חוץ). באותה עונה אוטסן היה שותף להעפלה ההיסטורית של המועדון לשמינית גמר המפעל. ב-1 באוגוסט 2013 חתם לשנתיים באוראל הרוסית.

ב-7 באוקטובר 2005 הוא ערך את הופעת הבכורה שלו בנבחרת איסלנד בהפסד 3-2 במשחק ידידות נגד . לזכותו של אוטסן 25 הופעות בנבחרת ללא שער.

## תארים
; פ.צ. קופנהגן
*אליפות דנמרק: , 
*הגביע הדני: 

; יורגודן
*אליפות שוודיה: 
*הסופר קאפ השוודי: , 

## קישורים חיצוניים

קטגוריה:בלמי כדורגל איסלנדים
קטגוריה:כדורגלנים איסלנדים
קטגוריה:כדורגלני יורגודן
קטגוריה:כדורגלני סנריוסקה פודבול
קטגוריה:כדורגלני פ.צ. קופנהגן
קטגוריה:כדורגלני אורל
קטגוריה:כדורגלני ג'יאנגסו
קטגוריה:כדורגלני ווהאן יאנגצה ריבר
קטגוריה:כדורגלני בורי ראם יונייטד
קטגוריה:כדורגלני גואנגג'ואו סיטי
קטגוריה:כדורגלני ויקינגור רייקיאוויק
קטגוריה:כדורגלני נבחרת איסלנד
קטגוריה:ספורטאים זרים בשוודיה
קטגוריה:ספורטאים איסלנדים בדנמרק
קטגוריה:ספורטאים זרים ברוסיה
קטגוריה:ספורטאים זרים בסין
קטגוריה:ספורטאים זרים בתאילנד
קטגוריה:איסלנדים שנולדו ב-1984
ג'ון הילרמן

**ג'ון בנדיקט הילרמן** (באנגלית: **John Benedict Hillerman**; 20 בדצמבר 1932 – 9 בנובמבר 2017) היה שחקן אמריקאי זוכה פרס גלובוס הזהב ופרס אמי על תפקידו בתור ג'ונתן היגינס בסדרת הפשע "מגנום, בלש פרטי". הילרמן הוא כוכב הסרטים ,"צ'יינהטאון" ו"ירח של נייר".

## ביוגרפיה
הילרמן נולד בעיר דניסון שבטקסס. בן למהגרים גרמנים לאונורה יואהן וכריסטופר בנדיקט הילרמן. הילרמן למד עיתונות במשך כ־3 שנים ב"אוניברסיטת טקסס באוסטין" ושירת במשך כ־4 שנים בחיל האוויר של ארצות הברית, משם הוא השתחרר בדרגת סמל.

לאחר שירותו הצבאי למד משחק ב"תיאטרון הכנף האמריקאי" שבניו יורק.

## קריירת משחק
הילרמן החל לשחק באופן מקצועני בתחילת שנות ה־70 והתגלה בסרטים בולטים של אותו עשור "צ'יינהטאון" של רומן פולנסקי בתפקיד ראס ילבורטון סגן מפקד המשטרה ו"ירח של נייר" של פיטר בוגדנוביץ' בתפקיד השוטר הארדין. הוא שיחק כמו כן גם בקומדיות "אוכפים לוהטים" של מל ברוקס, "גברת בת מזל" של סטנלי דונן ובסרט האימה של רוברט וייס "סיפורה של אודרי רוז".

הילרמן הפך לכוכב טלוויזיה בשנות ה־80 בזכות משחקו בסדרת הפשע "מגנום, בלש פרטי" בתפקיד הקצין הצבאי הבריטי ג'ונתן היגינס. הילרמן זכה על הופעתו בסדרה לאורך 8 עונות בפרס גלובוס הזהב לשחקן המשנה הטוב ביותר בסדרת דרמה ובפרס אמי לשחקן המשנה הטוב ביותר.

בשנת 1990 הצטרף הילרמן לעונה השישית של קומדיית המצבים "משפחת הוגאן".

הוא פרש ממשחק באופן רשמי בשנת 2009.

הילרמן נפטר ביוסטון שבטקסס ב־9 בנובמבר 2017.

## פילמוגרפיה
* מה נשמע דוק? (1972)
* הטיפול של קארי (1972)
* איש החוץ (1972)
* הגנב שהגיע לארוחת ערב (1973)
* ירח של נייר (1973)
* אוכפים לוהטים (1974)
* צ'יינהטאון (1974)
* אהבה ארוכה שנמשכת (1975)
* יומו של הארבה (1975)
* גברת בת מזל (1975)
* סיפורה של אודרי רוז (1977)
*גלוריה הקטנה ... סוף סוף מאושרת (1982) – סרט טלוויזיה

## טלוויזיה
* כל יום מחדש (1980-1976)
*המופע של בטי וייט (1977-1978)
* מגנום, בלש פרטי (1980-1988)
* משפחת הוגאן (1990-1991)

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:קצינים וחוגרים בחיל האוויר של ארצות הברית
קטגוריה:זוכי אמי בפריים טיים: שחקן משנה בדרמה
קטגוריה:זוכי פרס גלובוס הזהב: טלוויזיה: שחקן משנה
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1932
קטגוריה:אמריקאים שנפטרו ב-2017
שלמה זלקינד לנדרס

הרב **שלמה זלקינד לַנדרֶס** (י"ג בתשרי תר"ל, 19 באוקטובר 1869 – י"ט בחשוון תשכ"ג, 16 באוקטובר 1962) היה רבה הראשון של רמת גן, כיהן בתפקידו 36 שנים. בין השנים 1928 - 1931 כיהן גם כרבה של בני ברק.

## ביוגרפיה
לנדרס נולד באיהומן שבפלך מינסק, רוסיה (בלארוס), בנו של הרב חיים לנדרס, חסיד חב"ד ששימש כרב המקומי. אמו, פיה רליה, הייתה בתו של ישראל יואל שץ. בצעירותו למד אצל אביו ואחר כך בישיבת וולוז'ין.

בשנת תרנ"ב (1892) נישא לפרומה דבורה, בת הרב אברהם הכהן אהרנסון מלאדי (אחיו של הרב שלמה הכהן אהרונסון ואביו של הסופר זלמן יצחק אנכי). בשנת תרס"א (1901) התמנה לרב בעיר אבוליץ ובשנת תרע"ב (1912) בעיר קרוצ'ה , שתיהן בפלך מוהילב שבבלארוס. בשנות מלחמת העולם הראשונה סייע לפליטים היהודים שהגיעו לאזורו. בשנת תרע"ט (1919) נרצח בנו ישראל יואל בקייב בידי פורעים מקומיים.

בשנת תרפ"ב (1922), בהיותו בן 52, עלה לארץ ישראל. שימש כרב ושוחט בבת שלמה. כעבור זמן עבר לתל אביב ושימש כמזכירו של הרב הראשי בן-ציון מאיר חי עוזיאל. היה מרבני המזרחי משך שנים רבות.

בי"ג בתמוז תרפ"ו (1926) התמנה לרבה הראשון של רמת גן, שבאותה שנה הוכרה כמועצה מקומית. במשך שלוש שנים, בין השנים תרפ"ח – תרצ"א (1928 - 1931), כיהן גם כרבה של בני ברק הסמוכה. כמו כן שימש במשך תקופה כרבה של שכונת בורוכוב. בתקופת מלחמת העולם השנייה, בהיותו כבן 73 שנה, התנדב לשורות ההגנה האזרחית.

כיהן בתפקידו כרבה הראשי של רמת גן שלושים ושש שנים, עד פטירתו בגיל 93, בשנת 1962. נקבר בבית הקברות סנהדריה בירושלים. על שמו רחוב בשכונת רמת עמידר ברמת גן.

## משפחתו
נכדו היה העיתונאי ישראל לנדרס.

נינו הוא עורך הדין שלמה לנדרס, הקרוי על שמו.

## קישורים חיצוניים
* 
*א. פ, ממט, יובל שנים בכתר התורה: עם מלאת 25 שנה להתמנותו של הרב רש"ז לנדרס כרבה של רמת-גן, הצופה, 2 באוגוסט 1951, עמ' 3
*יוסף גורקה, הרב ר' זלמה זלקינד לאנדרס: רבה הראשי של רמת גן - ליובלו התשעים, הצופה, 23 בדצמבר 1959, עמ' 2 ו-3 (חלק 1, חלק 2)
*יוסף דיטא, מסיבה חגיגית ליובלו של הרב לנדרס ברמת גן, הצופה, 28 באוקטובר 1959, עמ' 3
*יוסף גורקה, תורה ומסורת בעיר הגנים, הצופה, 28 בספטמבר 1962, עמ' 12
*הרב מ. י. הלוי אושפיזאי וא. ממט, זיכרון להולכים: הרב ש. ז. לנדרס ז"ל, הצופה, 25 באוקטובר 1964, עמ' 3 (חלק 1, חלק 2)

## הערות שוליים

קטגוריה:רמת גן: רבנים ראשיים
קטגוריה:בני ברק: רבנים ראשיים 
קטגוריה:רבנים בלארוסים
קטגוריה:ישראלים ילידי האימפריה הרוסית
קטגוריה:אנשי העלייה השלישית
קטגוריה:בוגרי ישיבת וולוז'ין
קטגוריה:יהודים הקבורים בבית הקברות סנהדריה
קטגוריה:בת שלמה: אישים
קטגוריה:רבני שכונות
קטגוריה:ישראלים שנולדו ב-1869
קטגוריה:ישראלים שנפטרו ב-1962
להתבגר

"**להתבגר**" היא סדרה המיועדת לבני נוער פרי עטה של גלילה רון פדר-עמית.                         

הסדרה כוללת 22 ספרים שהופיעו בהוצאה לאור "מודן".

הספר הראשון בסדרה הנקרא "להיות אני" (סיפורה של נעמה) יצא לאור בשנת 2005, ובעקבותיו יצאו הספרים הבאים המבוססים על הדמויות המופיעות בסיפור של נעמה. 

היה אמור לצאת לאור לאחר הספר "להיות אחר" ספר בשם "להיות מחוברת-סיפורה הנוסף של מאיה" שלא יצא בסוף לאור.

ספר מספר 22 בסדרה הוא היחיד שבו מתוארת דמותו של דין מהספר הרביעי כשהוא מתאהב בנער הומוסקסואל בשם מאור.

הספר האחרון בסדרה יצא בשנת 2019. 

## תקציר העלילה
בסדרה מופיעים מקרים שונים אותם חווים בני נוער, כל פעם מזווית ראייה של דמות אחרת. במשך העלילה הגיבור עובר תהליך, לומד על עצמו ומתגבר על הבעיות השונות שבהן הוא נתקל. 

בספרים 1–8 מתוארת שנת הלימודים בחטיבה בכיתה ט', בספרים 9–18 מתוארת שנת הלימודים בתיכון בכיתה י' עם דמויות חדשות, ובספרים 19–22 מתוארת שנת הלימודים בכיתה י' עם הדמויות משנת הלימודים הקודמת.

## ספרי הסדרה לפי סדרם

## סדרת הטלוויזיה "להתבגר"

במאי 2015, החל בערוץ 10 שידורה של הסדרה "להתבגר" – שם הזהה לשם של סדרת הספרים, עליה היא מבוססת. יוצרת הסדרה והתסריטאית הראשית היא גלילה רון פדר-עמית, אך עם שינויים מהספרים המקוריים. 

הסדרה עוסקת בחייהם של בני נוער בתיכון בתקופת גיל ההתבגרות: אורן פרץ, המורה של חוג הקולנוע בבית הספר והבמאי, מלהק ארבעה תלמידים מעניינים לתוכנית ריאלטי, בה הם מקבלים מצלמת וידאו ונדרשים לצלם "יומן וידאו" ולתעד את חייהם ואת הבעיות הסובבות אותם "24/7" (דהיינו, מסביב לשעון). כל פרק מתמקד בדמות אחרת, שחושפת את עולמה הפרטי והפנימי ביותר והקשיים עימם היא מתמודדת.

## קישורים חיצוניים
* להיות אני, הספר הראשון בסדרה, באתר סימניה

## הערות שוליים

קטגוריה:ספרי ילדים ונוער בעברית
קטגוריה:סדרות ספרים בעברית
קטגוריה:ספרי גלילה רון־פדר-עמית
קטגוריה:ספרי הוצאת מודן
שלמה אלגאזי

הרב **שלמה אלגאזי** (ש"ע, 1610 - תמ"ג, 1683) היה רב בטורקיה ובירושלים ומחבר ספרים רבים. נודע במלחמתו בשבתי צבי ובחסידיו.

## ביוגרפיה
נולד בבורסה שבטורקיה. רבותיו היו הרבנים יוסף ששון, מאיר די בוטון, יחיאל באסאן ויוסף גאנשו. בגיל 25 עלה לארץ ישראל, ובהמשך מונה לדיין בירושלים. כעשר שנים לאחר מכן חזר לטורקיה לאיזמיר להדפסת ספריו. הוא פתח שם ישיבה וכיהן ברב הקהילה. נלחם בתוקף בשבתי צבי והיה מהראשונים שניסו לעורר את כל רבני הקהילות נגדו. השבתאים הסיתו את ההמון נגדו והוא ברח מטורקיה. בשנת ת"ל חזר לירושלים והיה מחכמי בית המדרש "בית יעקב" שייסד רבי יעקב חגיז.

### חיים אישיים
חתנו היה הרב אהרן לפפה. בניו היו: יום טוב, יוסף, חיים, אברהם ומשה. נכדו נקרא גם הוא שלמה אלגאזי, הוא היה תלמידו של מחבר הספר פרי חדש, וכיהן כרב במצרים במאה ה-18.

## ספריו
חיבר ספרים כמנין ראשי התיבות של שמו: **ש**מע שלמה, **ל**חם סתרים**, מ**עולפת ספירים, **ה**מון רבה, **א**הבת עולם, תאוה **ל**עיניים, **ג**ופי הלכות, **א**פריון שלמה, **ז**הב שיבה, **י**בין שמועה.
* 
* 
* 
* 
* 
* 
* 
* 
* 
* 
* **זקנת שלמה**

## לקריאה נוספת
* 

## קישורים חיצוניים

* 
* 
* רבי שלמה אלגאזי באתר mytzadik.
* 
* 

## הערות שוליים

קטגוריה:ראשוני האחרונים
קטגוריה:האימפריה העות'מאנית: רבנים
קטגוריה:רבנים ארץ-ישראלים
קטגוריה:אנשי עליות קדומות לארץ ישראל
קטגוריה:מחברי ספרי כללי התלמוד
קטגוריה:מחברי ספרי הלכה: ראשוני האחרונים
קטגוריה:איזמיר: רבנים
קטגוריה:ירושלים: רבנים
קטגוריה:רבנים טורקים
קטגוריה:רבנים ספרדיים
קטגוריה:עולים לארץ ישראל במאה ה-17
קטגוריה:ילידי 1610
קטגוריה:נפטרים ב-1683
ברובארי

ממוזער|העיר מופיעה במפה משנת 1648
**בְּרוֹבָארִי** (באוקראינית: **Бровари**, עד שנת 1969: ** Броварі́**, ביידיש: **בראָוואַר**) היא עיר במחוז קייב בצפון אוקראינה, פרבר עיר הבירה קייב והמרכז המנהלי של ראיון ברובארסקי (Броварський). בעיר מתגוררים (נכון ל-2014) 99,318 תושבים, ושטחה 34 קמ"ר.

העיר היא עתיקה, ומוזכרת לראשונה בשנת 1630 בידי הארכיבישוף המטרופוליטני פטר מוגילה, ושוב במפה משנת 1648. ומשמעות שמה היא מבשלה.

העיר משמשת מרכז תעשייתי חשוב, ותעשיית נעליים גדולה, עם יותר מתריסר מפעלים הפועלים בעיר.

ב-18 בינואר 2023 נהרג בהתרסקות מסוק מעל העיר שר הפנים של אוקראינה, דניס מונסטירסקי.

## ערים תאומות
לברובארי ארבע ערים תאומות:
* 
* 
* 
* 

## אישים בולטים
* ליאו מוצקין (1867–1933), מאבות הציונות ומיוזמי הקונגרס הציוני, לוחם למען הזכויות הלאומיות של היהודים וחלוץ זכויות המיעוטים המודרניים

## קישורים חיצוניים

* 

## הערות שוליים

קטגוריה:מחוז קייב: ערים
קטגוריה:יישובים שהוקמו ב-1630
אוטסן

**אוטסן** הוא שם משפחה סקנדינבי; פטרונים המבוסס על השם אוטה.

קטגוריה:שמות משפחה
סבואנו

**סֶבּוּאַנוֹ** (Cebuano), הנקראת גם **ביסאיה** (Bisaya) או **ביניסאיה** (Binisaya, Visayan באנגלית), היא שפה אוסטרונזית המדוברת במרכז ובדרום הפיליפינים על ידי כ-20 מיליון איש. השפה מדוברת כשפת אם באזור מרכז וצפון איי ויסאיאס, על ידי הקבוצה האתנית הוויסאיאנית , והיא השפה השנייה המדוברת ביותר במדינה לאחר טאגלוג. השפה משמשת כלינגואה פרנקה במרכז איי ויסאיאיס ובמינדנאו. שמה של השפה ניתן לה על שם הדיאלקט המרכזי שלה, המדובר באי סבו.

השפה תועדה לראשונה על ידי המערב בשנת 1521, על ידי המשכיל האיטלקי אנטוניו פיגאפטה, אשר התלווה למסעות פרדיננד מגלן. מאז הגילוי ועד המאה ה-20 כמעט ואין תיעוד של השפה בכתב.

לאחר עצמאות הפיליפינים בשנת 1946, נבחרה טאגלוג לשפה הרשמית במדינה, והיא מכונה "השפה הפיליפינית". סבואנו איבדה מיוקרתה והפכה לשפה השנייה המדוברת ביותר במדינה.

## ויקיפדיה

למרות מספר הדוברים המועט יחסית, ויקיפדיה בשפת סבואנו היא השנייה בגודלה בעולם, הודות לבוט Lsjbot שכתב כמעט את כל הערכים בשפה.

## לקריאה נוספת

* Anssi Räisänen, Nida Räisänen, A Handbook of Cebuano, Lulu Press, 2007
* Bunye, Maria Victoria R., and Elsa Paula Yap. Cebuano grammar notes. Vol. 5. University of Hawaii Press, 1971.
* Wolff, John U. Beginning Cebuano. Yale University Press, 1967.
* Andrew M. Nelson, An Introduction to Cebuano, Rotary Press, 1964


## קישורים חיצוניים

* אתר המרכז ללימודי סבואנו באוניברסיטת סאן קארלוס בפיליפינים
* 

קטגוריה:שפות אוסטרונזיות
קטגוריה:הפיליפינים: תרבות
החיים בזמן מלחמה

**החיים בזמן מלחמה** (באנגלית: **Life During Wartime**) הוא סרט המשך לאושר (סרט) משנת 2009 שנכתב ובוים על ידי הבמאי היהודי-אמריקאי טוד סולונדז. בסרט מככבים אליסון ג'ני, קירן היינדס ושירלי הנדרסון.

## עלילת הסרט
הסרט עוקב אחר שלוש האחיות מ"אושר": טריש (אליסון ג'ני), ג'וי (שירלי הנדרסון) והלן (אלי שידי).

מאז עלילת "אושר" ג'וי התחתנה עם שכנה של אחותה הלן, אלן, הממשיך להתמודד עם הדחף שלו לשיחות הטרדה טלפוניות.

טריש ממשיכה לגדל את שלושת ילדיה, בילי (שנמצא כבר באוניברסיטה), טימי וקול. היא התחילה לצאת עם הגרוש הטרי הארוי ויינר, בתקווה שהוא הגון. בעלה לשעבר של טריש, ביל (קירן היינדס) שוחרר מבית הכלא אחרי מאסרו על התעללות מינית בילדים, והוא בדרכו לפלורידה כדי לבקר ולראות איך משפחתו, במיוחד בנו הבכור, מתמודדים עם החיים.

הוא מוצא נחמה קצרה בסטוץ של לילה אחד עם ז'קלין, המתארת את עצמה כ"מפלצת" המלאה בבדידות ושנאה עצמית כמוהו, אך מסלקת אותו בבוקר שלמחרת אחרי שתופסת אותו גונב את כספה מהארנק.

הבן האמצעי של טריש, טימי מתכונן לבר מצווה שלו בניסיון לפענח מה המשמעות של להפוך לגבר. טריש שנים מספרת לטימי וקול שביל מת, כדי להימנע מלספר להם שהוא פדופיל.

אך בכל זאת, טימי מגלה את האמת וכועס על אימו על כך ששיקרה לו. כשהוא התחיל לשאול אותה על מכניקת האונס טריש אומרת לו להעז לצעוק ברגע שגבר יגע בו.

בינתיים, ג'וי לוקחת הפסקה מאלן, ונוסעת לפלורידה כדי לבלות זמן עם טריש. היא מתחילה לקבל חזיונות של אנדי (בן זוג לשעבר שהתאבד בעקבות פרידתם).

היא נוסעת בקצרה לקליפורניה לבקר את אחותה הלן, שנהפכה לתסריטאית מצליחה, ומתקשרת לבעלה (אלן) להודיע שהיא חוזרת הביתה, בזמן זה הצופים רואים שאלן התאבד על ידי יריית כדור בראשו. היא חוזרת לפלורידה כדי להינכח בבר המצווה של טימי.

בזמן זה, ביל מתגנב לביתה של טריש כדי לקבל את הכתובת של בילי, ומפתיע את בילי בביקור לא צפוי בו הם מדברים על עברם ועל הזמן בו שהה ביל בכלא. בפרט, ביל שואל את בנו שאלות בוטות לגבי חיי המין שלו. ביל מבקש את סליחתו של בילי אך מסרב לענות ואומר לאביו כי המעשים שהוא עשה הם בלתי נסלחים. ביל לאחר מכן נעלם שוב עם הידיעה המרגיעה כי בילי לא יהיה כמוהו.

הארוי מביא את בנו המבוגר מארק לארוחת ערב אצל טריש, שם הוא וטריש עושים הכרות בין כולם.

לפי בקשתו של טימי הארוי עולה לחדרו כדי לנהל איתו שיחה ובשיחה טימי שואל את הארוי בגלוי האם הוא גיי או פדופיל. הארוי מכחיש את היותו שניהם, וחושד כי טימי עבר התעללות ומחליט לנחם אותו בנגיעה בכתפו עם ידו וחיבוקו של טימי המפוחד. טימי נזכר במה שאימו אמרה לו ומתחיל לצעוק. טריש האמינה כי הארוי ניסה להטריד את טימי ונפרדת ממנו.

טימי חוגג את הבר מצווה, שבמהלכה מקבלת ג'וי חזיונות של אנדי ואז של אלן, המעודד אותה להתאבד כמו שהוא עשה אך היא מסרבת ומגרשת אותו מחייה.

טימי עוזב את הקבלה כדי למצוא את מארק, הבן של הארוי. הוא מתחנן בפני מארק כדי שיסלח לו על הטעויות שלו לפני הבר מצווה. מארק סולח לו אך מציין כי מחוות כאלו הן חסרות משמעות. טימי אחרי זה אומר שכל מה שהוא רצה זה את אביו ובזמן זה ביל מופיע ברקע כמו החיזיון של אנדי, אך ממשיך ללכת עד שאינו נראה עוד במסך בסיומו של הסרט.

## [[ליהוק]]

## קישורים חיצוניים
* 

קטגוריה:סרטי דרמה קומית אמריקאיים
קטגוריה:סרטי קומדיה שחורה אמריקאיים
קטגוריה:סרטי יהדות
מכינת עלמה למנהיגות נשית

**מכינת עלמה למנהיגות נשית** היא תוכנית חינוכית של הסוכנות היהודית, המיועדת לבוגרות כיתה י"ב בדגש על צעירות בעלות פוטנציאל מנהיגות גבוה. התוכנית שואפת לגיוס חניכות מרקע מגוון: פריפריה ומרכז, דתיות וחילוניות, עולות וצבריות. המכינה ממוקמת בגוננים ח'-ט' ששבירושלים. בכל מחזור ישנן כ-40 חניכות.

המכינה זכתה בפרס מוסקוביץ' לציונות, ובתחרות ליזמות בחינוך של עיתון כלכליסט ועיריית בת ים.

## חזון והיסטוריה
מטרת המכינה היא להניע את החניכות "למצות את הפוטנציאל הגלום בהן. לחיות חיים של משמעות מתוך בחירה ולקיחת אחריות בכל תחומי החיים כחלק מתהליך בירור זהותן האישית". המכינה מאמינה כי "במפגש הנשי גלומות אפשרויות לתהליך עמוק, מעצים ומשמעותי אשר יוביל לצמצום הפערים הגדלים והולכים".

שאיפת התוכנית היא שהבוגרות יסיימו את המסלול עם "תחושת מסוגלות גבוהה לשנות ולהיטיב, חדוות עשייה, ולהט אמיתי לחיות חיים של משמעות בכל מעגלי ההשפעה בחייה: העצמי, המשפחתי, הקהילתי והלאומי".

עלמה היא תוכנית בעלת שלושה שלבים:
#שישה חודשי תוכנית חינוכית אינטנסיבית בתנאי פנימייה.
שירות צבאי מלא. התוכנית פועלת בשיתוף פעולה עם אגף כוח האדם בצה"ל.
שישה חודשי תוכנית משתחררות.

להלן כמה מאבני היסוד של התוכנית החינוכית בשלב הראשון:

* תהליך בניית הקבוצה בדגש על ניהול עצמי על ידי החניכות, בליווי צמוד של הצוות החינוכי
* העצמה אישית
* הכנה לשירות משמעותי בצה"ל
* סדנאות, שיעורים והרצאות
* טיולים וסיורים בשטח
* התנדבות ופרויקטים

מחזור א' של "עלמה" החל לפעול באוגוסט 2013 והסתיים בפברואר 2014. 17 מתוך 18 בוגרות המחזור הראשון קיבלו שיבוץ משופר לתפקידים משמעותיים בצה"ל.

## קישורים חיצוניים
*  

* פרס מוסקוביץ לציונות למיכל ברקאי, מייסדת התוכנית, באתר הפרס

עלמה למנהיגות נשית
קטגוריה:זוכי פרס מוסקוביץ' לציונות
קטגוריה:מפעלי הסוכנות היהודית
קטגוריה:קטמונים
קטגוריה:ירושלים: מוסדות חינוך
ארטיומס רודנייבס

**ארטיומס רודנייבס** (בלטבית: **Artjoms Rudņevs**, ברוסית: **Артём Ру́днев**; נולד ב-13 בינואר 1988) הוא כדורגלן עבר לטבי ששיחק בעמדת החלוץ.

## קריירת מועדונים
רודנייבס התחיל את הקריירה שלו בדאוגבה דאוגבפילס. בפברואר  חתם בזלאגרסגי ההונגרית, אך דאוגבה טענה כי יש לו חוזה. בסופו של דבר במאי  הוא ערך את הופעת הבכורה שלו, כשחקן זלאגרסגי הוא הבקיע 20 שערים ב-30 משחקים.

ביולי  לך פוזנן גילתה עניין בשחקן. לאחר שהרשים באימונים, הוא חתם על חוזה ל-4 שנים. הוא ערך את הופעת הבכורה שלו בפוזנן נגד וידזב לודז'. עד מהרה רודנייבס תפס את מקומו בהרכב והרשים כאשר ב-5 משחקי הליגה הראשונים הוא כבש 3 שערים. ב-16 בספטמבר 2010 רודנייבס הבקיע שלושער בתיקו 3-3 עם יובנטוס במסגרת הליגה האירופית כאשר את השער האחרון הוא הבקיע בתוספת הזמן של המשחק. ב-1 בדצמבר 2010 רודנייבס הבקיע שוב נגד יובנטוס, המשחק הסתיים בתיקו 1-1 ופוזנן עלתה לשלב הבא בליגה האירופית. עם 5 שערים בליגה האירופית, רודנייבס סיים במקום ה-4 בטבלת כובשי השערים באותה עונה בליגה האירופית. את עונת  רודנייבס פתח עם 18 שערים ב-17 משחקים, והוא הוכתר לשחקן השנה בפולין לשנת  על ידי ההתאחדות הפולנית. עד סיום העונה הוא כבש 22 שערים ב-29 משחקים והפך למלך השערים של הליגה.

ב-11 במאי 2012 חתם בהמבורג והפך ללטבי הראשון בבונדסליגה. ב-26 בספטמבר 2012 הוא הבקיע את שער הבכורה שלו בבונדסליגה בתיקו 2-2 נגד בורוסיה מנשנגלדבך. את עונת  הוא סיים כמלך השערים של המועדון לצידו של סון יונג-מין עם 12 שערים כל אחד. בעונת  הוא איבד את מקומו בהרכב, וב-9 בינואר 2014 הושאל להנובר 96. בסיום העונה חזר להמבורג.

ב-15 ביוני 2016 חתם בפ.צ. קלן אליה הגיע בהעברה חופשית. ב-29 בספטמבר 2017 הודיע על פרישה מכדורגל.

## קריירה בינלאומית
ב-12 בנובמבר 2008 רודנייבס זומן לראשונה לסגל נבחרת לטביה לקראת משחק ידידות נגד . ב-7 באוקטובר 2011 הבקיע את שער הבכורה שלו בנבחרת בניצחון 0-2 נגד  במסגרת מוקדמות יורו 2012.

## תארים
; דאוגבה דאוגבפילס
*הגביע הלטבי: 

; אישיים
*שחקן השנה בליגה הפולנית: 
*מלך השערים בליגת העל הפולנית: 

## קישורים חיצוניים

קטגוריה:כדורגלנים לטבים
קטגוריה:חלוצי כדורגל לטבים
קטגוריה:כדורגלני לך פוזנן
קטגוריה:כדורגלני המבורג
קטגוריה:כדורגלני הנובר 96
קטגוריה:כדורגלני פ.צ. קלן
קטגוריה:כדורגלני נבחרת לטביה
קטגוריה:לטבים שנולדו ב-1988
שיינדל ויינשטיין

**שיינדל ויינשטיין** (**שו"ש**, **שיינדי ויינשטיין**; ב' באדר ב' תש"ח, 22 במרץ 1948) היא סופרת חרדית, הייתה עורכת המוסף השבועי לנשים "הבית שלנו" של העיתון "המודיע".

נולדה בלוצרן, שווייץ. אביה היה הסופר החרדי העברי-יידי דוד זריצקי. אמה הייתה ברטה לבית ארלנגר. בילדותה עלתה עם הוריה לישראל. היא מתגוררת בירושלים, נשואה ליצחק וינשטיין, ואם לשלושה עשר ילדים. אחיה הוא מומחה הכשרות הרב יוסף זריצקי.

בשנת 1969 ייסדה והחלה לערוך תחת השם **"שו"ש"** את המוסף "הבית שלנו" ב"המודיע", שבו כתב גם אביה. לאורך השנים התרחב המוסף. היא כותבת בו מאמרים וסיפורים. ביוני 2018 פרשה מעבודתה ב"המודיע" לאחר כיובל שנות עריכה.

## הערות שוליים

קטגוריה:סגל המודיע
קטגוריה:משפחת ארלנגר
קטגוריה:ישראליות ילידות שווייץ
קטגוריה:ישראלים ילידי שווייץ
קטגוריה:סופרות ישראליות הידועות בשם עט
קטגוריה:סופרים ישראלים הידועים בשם עט
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:עיתונאיות חרדיות ישראליות
קטגוריה:ישראליות שנולדו ב-1948
קטגוריה:ישראלים שנולדו ב-1948
ירחמיאל אליהו בוצ'קו

הרב **ירחמיאל אליהו בּוֹצ'קוֹ** (ט"ו בשבט ה'תרמ"ח, 28 בינואר 1888 - כ"ח בטבת ה'תשט"ז, 12 בינואר 1956) מייסד ישיבת עץ חיים במונטרה שבשווייץ.

## קורות חייו
נולד למרים לאה ודוד יהודה בוצ'קו בחורז'ל בט"ו בשבט ה'תרמ"ח, בגיל 12 נשלח לישיבת לומז'ה, ולאחר זמן קצר עבר ללמוד בישיבת נובהרדוק אצל הסבא מנובהרדוק, הרב יוסף הורוביץ במשך 11 שנים, במהלכן גם לימד בישיבת "תורה ודעת" בנובהרדוק בראשות רב העיר מנחם קרקובסקי.
התייתם מהוריו בנערותו. בגיל 23 נשא את רבקה שטרנבוך לאישה, אז עברו לתקופה קצרה לבזל, ומשם למונטרה שבשווייץ.
באייר ה'תרפ"ז (1927) ייסד את ישיבת 'עץ חיים' במונטרה (לימים ישיבת היכל אליהו על שמו). לא רצה להתפרנס מתורה ולכן אשתו עסקה במסחר.
בזמן השואה פעל להצלת יהודים.
ביקר במדינת ישראל מספר פעמים.
היה חבר באגודת ישראל.
נפטר בכ"ח בטבת ה'תשט"ז מהתקף לב בדרכו לכנס בארצות הברית. ארונו הועלה לירושלים לבית העלמין סנהדריה.

## משפחתו
לרב בוצ'קו יש שני ילדים:

בנו הרב משה בוצ'קו, מילא את מקומו בראשות ישיבת עץ חיים, העביר אותה לישראל וקרא לה היכל אליהו על שם אביו.

* בנו של הרב משה הוא הרב שאול דוד בוצ'קו.
* נכדו הרב יחזקאל בוצ'קו.

בתו מרים, נישאה לרב שאול וינגורט (תלמידו של ר' יחיאל יעקב וינברג, מחבר 'שרידי אש').

* בנם הוא הרב אברהם אבא וינגורט, המלמד בישיבת 'היכל אליהו' שבראשות בן-דודו (הרב שאול דוד בוצ'קו).
* נכדם הוא הרב שאול יונתן וינגורט, שימש כראש ישיבת שבות ישראל, וכיום מלמד בישיבת 'תום ודעת' בירושלים. הוא מלמד בשיטה חדשנית, המזהה במרבית הסוגיות מבנה דמוי מנורה (כפי שהדגים בספרו 'פני המנורה'). ונכדם האחר הוא הרב ירחמיאל אליהו וינגורט, משמש כראש כולל בגבעת זאב.

## ספריו
**בעברית**
* **אור היהדות** - מאמרים על פרשת השבוע, מועדי ישראל ונושאים שונים. מהדורה ראשונה תש"ן, מהדורה שנייה תש"ס.
**ביידיש**
* **זמנים ומועדים** - מאמרים שפורסמו בעיתון היידיש של פריז, ובו מאמרים על החגים והמועדים ומאמרים בעניין תחיית ישראל: חידוש סנהדרין, הקמת המדינה וכיוצ"ב.
* **יזכור** - לזכר אשתו הרבנית רבקה, בספר כותב על מעשי החסד שלה ועל שאר גדולי ישראל שנהרגו על קידוש השם.
* **רמב"ם** - על דמותו והגותו של הרמב"ם.
* **הקדיש** - על מקורו של הקדיש ומעלתו. תורגם בעברית על-ידי נכדו הרב שאול דוד בוצ'קו.
**בגרמנית**
* **מקור ישראל** - ח"א: התכתבות עם יהדות הונגריה, תקווה לעומת הסבל היהודי, הסברת יסודות היהדות. ח"ב: הסבר מדרשי חז"ל על מתן תורה. ח"ג: משמעותו של יום השבת.
* **עם התעורר** - תחיית ישראל בארצם לאחר השואה.

## לקריאה נוספת
* חיים שלם, **מנובהרדוק דרך מונטרה לירושלים**, ירושלים תשע"ו

## קישורים חיצוניים
* "ארונו של הה"ג ר' א. בוצקו מוטס לקבורה בירושלים", הצופה, 16/01/1956
* הרב חיים זרצקי, "החלוץ התורני בשווייץ", הצופה, 19/01/1956
* הרב אליהו עקיבא יפרח, "הרה"ג ר' א. י. בוצ'קו זצ"ל", הבוקר, 14/02/1956
* יעקב ברונר, "רבי אליהו בוצ'קו ז"ל, ראש ישיבת מונטרה", שערים, 13/04/1956
* הרב אליהו עקיבא יפרח, "הגאון ר' אליהו בוצ'קו זצ"ל", שערים, 01/01/1957
* 

## הערות שוליים

קטגוריה:נובהרדוק (תנועת המוסר)
קטגוריה:רבנים אורתודוקסים
קטגוריה:תנועת המוסר: אישים
קטגוריה:רבנים שווייצרים
קטגוריה:ראשי ישיבה שווייצרים
קטגוריה:מונטרה: רבנים
קטגוריה:אנשי חינוך יהודים שווייצרים
ירחמיאל
קטגוריה:בוגרי ישיבות נובהרדוק
קטגוריה:אישים שעל שמם ישיבות בישראל
קטגוריה:אישים שהועלו לקבורה בארץ ישראל
קטגוריה:יהודים הקבורים בבית הקברות סנהדריה
קטגוריה:ילידי 1888
קטגוריה:שווייצרים שנפטרו ב-1956
אשחר רחב-עלים

**אשחר רחב-עלים** (שם מדעי: *Rhamnus alaternus*) הוא מין של עץ קטן או שיח במשפחת האשחריים.

## תיאור
גובהו הממוצע של הצמח הוא 1–5 מטרים, אם כי בתנאים מסוימים עשוי להגיע ל-10 מטרים. הוא ירוק עד, קליפתו אדמדמה, העלים מסורגים, צורתם פשוטה ושוליהם משוננים קלות וכמעט חלקים. אורך העלים 2–6 ס"מ ורוחבם 2–3 ס"מ בשונה מיתר המינים בסוג, שם הם ברוחב של עד חצי ס"מ. הפרחים ריחניים וקטנים וגדלים באשכול, ללא עלי כותרת וצבעם צהוב-ירוק . הפריחה מתרחשת בין פברואר לאפריל. הפרחים חד-מיניים ועל כל צמח יש פרחים משני המינים (צמח חד-ביתי). הפירות הם מסוג ענבה בצבע אדום כהה שמשחיר בהבשלה, גודלם 4–7 מ"מ והם מכילים 2–4 זרעים. הזרעים מופצים על ידי ציפורים שניזונות מהפירות ומפרישות את הזרעים בלשלשת.

תפוצת המין בכל אגן הים התיכון, מגובה פני הים ועד גובה של 700 מטרים. שלושה צמחים מסווגים כתת-מין שלו.

הוא משמש כצמח נוי בגלל עליו ירוקי העד ובגלל הפירות האדומים. בישראל הוא מוגדר צמח מוגן.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:אשחריים
קטגוריה:ארץ ישראל: אשחריים
קטגוריה:ארץ ישראל: עצים
קטגוריה:צמחים שתוארו ב-1753
עוגת הנסיכה

**עוגת הנסיכה** (בשוודית: **prinsesstårta**, "**פרינססטארטה**") היא עוגת שכבות שוודית מסורתית, המורכבת משכבות של עוגת ספוג אוורירית, ריבת פטל או תות-שדה, חביצה ומעליהן שכבה עבה של קצפת. את העוגה מכסים במעטפת ממרציפן, המעניק לעוגה מראה חלק ואסתטי. ציפוי המרציפן הוא לרוב בצבע ירוק, ומעליו בוזקים אבקת סוכר וכן מקשטים את העוגה בתוספת של מרציפן ורוד בצורת עלה.

מתכון העוגה המקורי הופיע בספר בישול משנות השלושים, ופורסם על ידי ג'ני אקרסטורם, מורתן של בנות מלך שוודיה. שמה המקורי של העוגה היה "גרון טארטה" (עוגה ירוקה), אך הוא שונה ל"פרינססטארטה" עקב כך שהנסיכות בנותיו של המלך קארל, הנסיכה מרגרטה (לימים נסיכת דנמרק), הנסיכה מרטה (נסיכת הכתר הנורווגית) והנסיכה אסטריד (לימים מלכת הבלגים), אמרו שהן מאוד אוהבות את העוגה.

עוגות דומות המצופות במרציפן בצבעים אחרים, כגון צהוב, נחשבות גם הן לעוגות נסיכה. עוגת נסיכה המצופה במרציפן אדום נקראת "**אופרהטארטה**" (**operatårta**, עוגת אופרה).

## ראו גם
* עוגת צפרדע - עוגה אוסטרלית המזכירה את עוגת הנסיכה
* המטבח השוודי

## קישורים חיצוניים

נסיכה
קטגוריה:המטבח השוודי
קטגוריה:מרציפן
נסיכה
נסיכה
גאורגיוס אפרם

**גאורגיוס אפרם** (ביוונית: **Γεώργιος Εφραίμ**; נולד ב-5 ביולי 1989) הוא כדורגלן עבר קפריסאי ששיחק בעמדת הקיצוני.

## קריירת מועדונים
אפרם התחיל את הקריירה שלו במחלקות הנוער של אפולון לימסול, ארסנל וגלאזגו ריינג'רס כאשר באחרונה סיים את גיל הנוער. ב-1 בפברואר 2009 הושאל לדנדי על מנת לקבל דקות משחק. שבוע לאחר מכן הוא ערך את הופעת הבכורה שלו נגד ליווינגסטון בה הוא הבקיע את שער הבכורה שלו.

ב-1 ביוני 2009 שוחרר מריינג'רס וחתם באומוניה ניקוסיה. בעונתו הראשונה באומוניה הוא זכה עם במועדון באליפות, ונבחר לשחקן הצעיר של השנה בקפריסין. במשך 5 עונות בהן שיחק באומוניה הוא הבקיע 25 שערים ב-134 משחקים.

ב-6 ביוני 2014 חתם באפואל ניקוסיה ל-3 שנים. ב-30 ביולי 2014 הוא ערך את הופעת הבכורה שלו במועדון בתיקו 2-2 נגד ה.י.ק. הלסינקי במסגרת מוקדמות ליגת האלופות.

## קריירה בינלאומית
בצעירותו, אפרם שיחק בכל הנבחרות הצעירות של קפריסין ואף כיהן כקפטן הנבחרת הצעירה. בספטמבר  ערך את הופעת הבכורה שלו בנבחרת הבוגרת.

ב-16 בנובמבר 2014 הוא הבקיע שלושער בניצחון 0-5 נגד  במסגרת מוקדמות יורו 2016. שלושת השערים הללו היו גם שערי הבכורה שלו בנבחרת, והוא הפך לשחקן הראשון שכובש שלושער במשחק נבחרת.

## תארים
; אומוניה ניקוסיה
*אליפות קפריסין: 
*הגביע הקפריסאי: , 
*הסופר קאפ הקפריסאי: , 

;אפואל ניקוסיה 
* אליפות קפריסין: , , , 2018/2019
* הגביע הקפריסאי:  
; אישיים
*השחקן הצעיר של העונה בקפריסין: 

## קישורים חיצוניים

* פרופיל השחקן באתר אפואל

קטגוריה:כדורגלנים קפריסאים
קטגוריה:קשרי כדורגל קפריסאים
קטגוריה:לימסול: כדורגלנים
קטגוריה:כדורגלני אפולון לימסול
קטגוריה:כדורגלני ארסנל
קטגוריה:כדורגלני גלאזגו ריינג'רס
קטגוריה:כדורגלני דנדי
קטגוריה:כדורגלני אומוניה ניקוסיה
קטגוריה:כדורגלני אפואל ניקוסיה
קטגוריה:כדורגלני נבחרת קפריסין
קטגוריה:ספורטאים זרים באנגליה
קטגוריה:ספורטאים זרים בקפריסין
קטגוריה:קפריסאים שנולדו ב-1989
הבורסה הלאומית ההודית לניירות ערך

**הבורסה הלאומית ההודית לניירות ערך** (בהינדית: **राष्ट्रीय शेयर बाजार** - "ראשטריה שֵיר בזאר", באנגלית: **.The National Stock Exchange of India Ltd**, סימול: **NSE**) היא בורסה לניירות ערך הממוקמת במומבאי, מהאראשטרה, הודו.

NSE מספקת מערכת מסחר מקוונת עם מעל 200,000 מסופי מסחר והיא אחת משתי הבורסות המובילות בהודו, לצד הבורסה לניירות ערך בבומביי (BSE). נכון לספטמבר 2024, היא הייתה בעלת שווי שוק של 5.5 טריליון דולר אמריקאי והבורסה השביעית בגודלה בעולם.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הודו: כלכלה
הודו
לבנית כהה

**לבנית כהה** (שם מדעי: *Egretta ardesiaca*), מכונה גם **אנפת הצל** היא מין של עוף מים בסוג לבנית ממשפחת האנפתיים שמצויה באפריקה שמדרום לסהרה ובמדגסקר, ומזדמנת קבועה באיי כף ורדה.

נצפתה פעם בודדת בישראל על ידי ישפה כהן ב-1982 בשדות קיבוץ אילות.

## מאפיינים
הלבנית הכהה ניזונה בעיקר מדגים אך גם מחרקים, חסרי חוליות ודו-חיים. היא ידועה בשל שיטת הציד הייחודית שלה: פרישת הכנפיים וסגירתן בצורת עיגול מעל המים, פעולה היוצרת עיגול של צל. הדגים נמשכים אליו ונאכלים על ידי הלבנית. בנוסף, הצל חוסם את האור השמש ומאפשר ללבנית לראות את הדגים טוב יותר. התנהגות זו נתנה ללבנית הכהה את שמה השני "אנפת הצל". הן צדות לעיתים קרובות לקראת השקיעה, ביחידות או  בקבוצות של כ-50 פרטים. המספר הגבוה ביותר שנצפה של לבניות כהות שצדות כקבוצה הוא 200 פרטים.

אורכה של הלבנית הכהה הוא 52 עד 55 ס"מ, ומשקלה הוא כ-300 גרם. מוטת כנפיה היא 90–95 ס"מ. כל גופה של האנפה שחור, מלבד רגליה הצהובות. צבע גופן של אנפות צעירות דהוי יותר, ונוצותיהן קצרות יותר. בתי הגידול הטבעיים של האנפה הם אגמים, בריכות וביצות. אנפה זו שקטה בדרך כלל, אך משמיעה צליל שמזכיר קרקור כשהיא צדה בקבוצה.

הקן נבנה מזרדים וממוקם על עצים או על סוף, כששה מטרים מעל פני המים. הנקבה מטילה 2–4 ביצים כחולות.

מצב השימור של מין זה הוא ללא חשש.

## גלריה

קובץ:Colony Egret.jpg|alt=|לבניות כהות באגם נוקואה שבבנין
קובץ:Black heron, Egretta ardesiaca, at Marievale Nature Reserve, Gauteng, South Africa. (28293693029).jpg|alt=|לבנית כהה פורשת את כנפיה כדי לצוד מזון בחאוטנג שבדרום אפריקה
קובץ:Black heron, Egretta ardesiaca, at Marievale Nature Reserve, Gauteng, South Africa. (28293686699).jpg|alt=|לבנית כהה בחאוטנג שבדרום אפריקה
קובץ:Black heron, Egretta ardesiaca, at Marievale Nature Reserve, Gauteng, South Africa (30415847256).jpg|alt=|לבנית כהה בחאוטנג שבדרום אפריקה
קובץ:Black heron, Egretta ardesiaca, at Marievale Nature Reserve, Gauteng, South Africa (40073703081).jpg|alt=|לבנית כהה בחאוטנג שבדרום אפריקה
קובץ:Egretta ardesiaca i.jpg|alt=|לבניות כהות צדות בקבוצה במזרח אנטננריבו שבמדגסקר
קובץ:Egretta ardesiaca MHNT.ZOO.2010.11.52.7.jpg|ביצי לבנית כהה, אוסף מוזיאון טולוז


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1827
קטגוריה:טקסונים שתוארו בידי יוהאן גאורג ווגלר
קטגוריה:אנפתיים
קטגוריה:בעלי חיים בביצות אפריקה
קטגוריה:סנגל: עופות
קטגוריה:סאו טומה ופרינסיפה: עופות
קטגוריה:ארץ ישראל: אנפתיים
WinWin

**WinWin** היה אתר לוחות, הנמנה עם קבוצת "ידיעות אחרונות". האתר הושק ב-4 במרץ 2007 ונסגר ב-2020.

## מאפייני האתר
לוח WINWIN היה אתר מודעות לוח אינטרנטי של קבוצת ידיעות אחרונות.

האתר אפשר פרסום בחינם של מודעות למכירת רכב, השכרה ומכירה של נדל"ן פרטי ומסחרי בישראל ומחוצה לה, מוצרי יד שנייה, בעלי חיים ועוד.

האתר הכיל את זירת דירות חדשות – אשר הציגה פרויקטים חדשים בכל רחבי הארץ כולל תמונות, וידאו, מפרט טכני ותוכניות דירה.

בלוח שולב מחירון הרכב ומחירון הדירות של לוי יצחק –מחירון הרכב שנחשב למוסמך בענף הביטוח והשמאות בישראל.

בדצמבר 2013 עלתה באתר זירת רכב חדש המחודשת בשיתוף חברת CARS FORUM, אשר הכילה סקירות רכב רלוונטיות ועדכניות של כלל היצרנים והדגמים בשוק.

במרץ 2014 התווסף באתר שירות המאפשר רכישת מוצרי יד שנייה מלקוחות פרטיים, באמצעות כרטיס אשראי.

האתר נסגר בנובמבר 2020.

## קישורים חיצוניים
* 

## הערות שוליים

קטגוריה:מוצרי קבוצת ידיעות אחרונות
קטגוריה:אתרי אינטרנט ישראליים שנסגרו
קטגוריה:אתרי אינטרנט שהושקו ב-2007
קטגוריה:אתרי מסחר אלקטרוני ישראליים
קטגוריה:אתרים מבוססי תוכן משתמש